เมนมาเดือนที่แล้ววันที่ 20-26 แล้วอาการตกไข่มีตั้งแต่ วันที่ 29-7 แล้วมีเพศสัมพันธ์กันตอนวันที่ 5 แต่กินยาคุมฉุกเฉินแบบเม็ดเดียว ไปวันที่ 6 แล้ววันที่ 7 รู้สึกปวดท้อง เลือดเริ่มไหลออกจากช่องคลอดวันที่ 12-13 และวันที่ 14 เลือดเป็นสีน้ำตาล จนถึงวันที่ 17-18 นี้เลือดออกมาเยอะขึ้นกว่าทุกวันที่ผ่านมานิดนึ่ง แล้ววันที่ 21 เมนมาเป็นลิ่มเลือด อาการแบบนี้แปลว่าหนูมีโอกาสท้อง หรือคือเมนมาตามปกติคะ
สวัสดีค่ะ การมีเพศสัมพันธ์ในช่วงใดๆของรอบเดือนมีโอกาสตั้งครรภ์ได้ค่ะ ไม่ควรทำการพยายามนับวันเอง เพราะไม่มีทางทราบได้แน่นอนว่าจะมีการตกไข่เมื่อไรของรอบเดือน และการตกไข่คลาดเคลื่อนได้ในแต่ละรอบเดือน และหากปกติประจำเดือนมาไม่สม่ำเสมออยู่แล้ว จะบอกวันตกไข่ไม่ได้เลยดังนั้นมีโอกาสตั้งครรภ์ และการใช้ยาคุมฉุกเฉินตามไปนั้น หากได้ใช้ภายใน 72 ชั่วโมงหลังมีเพศสัมพันธ์ กินครบตามข้างฉลากกำหนด โอกาสตั้งครรภ์ลดลงไปได้ 80-90% แต่ก็ยังมีประสิทธิภาพต่ำกว่าการใช้ยาคุมตามปกติหรือการใช้ถุงยางอนามัย จึงไม่แนะนำให้ใช้ยาคุมประเภทนี้บ่อยๆหลังการใช้ยาคุมฉุกเฉิน อาจทำให้มีเลือดออกผิดปกติทางช่องคลอดได้ภายใน 1-2 สัปดาห์หลังใช้ยา และอาจทำให้ประจำเดือนมาคลาดเคลื่อน เลือดที่ออกมาจึงบอกได้ยากว่าเป็นเลือดจากยา หรือเลือดจากประจำเดือนจริงๆแนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังมีเลือดออกผิดปกติต่อเนื่อง ควรไปยืนยันผลที่รพ.และหาสาเหตุต่อไป